มีตุ่มขึ้นที่อวัยวะเพศไม่รู้สึกเจ็บหรือคันเลยเคยเป็นเเล้วครั้งนึ่งแล้วก็หายทีนี้มาเป็นอีกเกิดจากอะไรครับเป็นมาน่าจะสิบกว่าวัน ต้องรักษายังไง 
สวัสดีค่ะ ตุ่มที่อวัยวะเพศชายดังกล่าวมาและตามรูปแนบนั้น อาจจะมีสาเหตุมาจาก ตุ่มจากการอักเสบหรือติดเชื้อของเยื่อบุอวัยวะเพศ ซึ่งเชื้อก่อโรคอาจเป็นได้ทั้งเชื้อแบคทีเรียหรือเชื้อไวรัส หรือเป็นกลุ่มโรคติดต่อทางเพศสัมพันธ์เช่นแผลริมอ่อน แผลซิฟิลิซ แต่ดูจากรูปก็ยังไม่ค่อยเหมือนโรคติดต่อทางเพศสัมพันธ์มากนัก สาเหตุอื่นๆเช่น ผื่นผิวหนังอักเสบจากการแพ้หรือการสัมผัส ตุ่มไขมันที่อาจมีการอักเสบทำให้เป็นก้อนใหญ่ขึ้นมามากขึ้นได้ เป็นต้นควรไปพบแพทย์เพื่อตรวจร่างกายจริง และตรวจคัดกรองโรคติดต่อทางเพศสัมพันธ์ดูก่อนว่าไม่มีค่ะ ซึ่งถ้าเป็นกลุ่มการติดเชื้อของเยื่อบุอวัยวะเพศ ควรได้รับยาฆ่าเชื้อที่ตรงกับโรคร่วมด้วย หรือถ้าเป็นกลุ่มก้อนไขมันนั้นถ้ามีการติดเชื้อขึ้นมาก็ควรได้รับยาฆ่าเชื้อภายใต้การดูแลของแพทย์เช่นกันเบื้องต้นไม่ไปบีบหรือแกะบริเวณที่เป็นตุ่มเอง ใช้น้ำเปล่าสะอาดล้างภายนอกเท่านั้น งดกิจกรรมทางเพศทุกชนิดไปก่อน ใส่เสื้อผ้าที่ระบายอากาศได้ดี ไม่อับชื้น ไม่กดทับบริเวณที่เป็น